EkBass/fiwiki-20250220-pages-articles huggingface dataset:
Khalifa

Khalifa tai Al Khalifa voi tarkoittaa seuraavia: == Henkilöitä == === Khalifa tai Al Khalifa sukunimenä === * Al Khalifa, Bahrainin hallitsijasuku, jonka jäseniä ovat: ** Hamad ibn Isa Al Khalifa (s. 1950), Bahrainin kuningas ** Haya Rashed Al Khalifa (s. 1952), bahrainilainen juristi ja diplomaatti ** Isa ibn Salman Al Khalifa (1933–1999), Bahrainin emiiri 1961–1999. ** Khalifa ibn Salman Al Khalifa (1935–2020), Bahrainin pääministeri 1971–2020 ** Salman bin Hamad Al Khalifa (s. 1969), Bahrainin kruununprinssi ja pääministeri * Amira Khalifa (s. 1974), suomalainen näyttelijä * Khaled Khalifa (1964–2023), syyrialainen kirjailija * Labid Khalifa (s. 1955), marokkolainen jalkapalloilija * Mia Khalifa (s. 1993), libanonilaissyntyinen web-kameramalli ja pornonäyttelijä * Mustafa Hâddži Khalîfa, Kâtip Çelebi]] (1609–1658), turkkilainen historioitsija * Nassim Ben Khalifa (s. 1992), sveitsiläinen jalkapalloilija * Omer Khalifa (s. 1956), sudanilainen keskimatkojen juoksija * Saber Khalifa (s. 1986), tunisialainen jalkapalloilija * Tea Khalifa (s. 1977), suomalainen juontaja ja näyttelijä === Khalifa etunimenä === * Khalifa Haftar (s. 1943), libyalainen sotamarsalkka * Khalifa ibn Hamad Al Thani (1930/1932–2016), Qatarin emiiri 1972–1995 * Khalifa ibn Khayyat (774–854), arabialainen historioitsija * Khalifa ibn Salman Al Khalifa (1935–2020), Bahrainin pääministeri 1971–2020 * Khalifa St. Fort (s. 1998), trinidadtobagolainen pikajuoksija * Khalifa ibn Zayid ibn Sultan Al Nahyan (1948–2022), Arabiemiirikuntien presidentti === Khalifa taiteilijanimen osana === * Wiz Khalifa, oik. Cameron Jibril Thomaz (s. 1987), yhdysvaltalainen rap- artisti == Muita merkityksiä == * Burj Khalifa, pilvenpiirtäjä Dubaissa * Khalifan kansainvälinen stadion, yleisurheilu- ja jalkapallostadion Al- Rayyanssa Qatarissa.
Serhetabat

Serhetabat (vuoteen 1999 saakka Guşgy) on kaupunki Maryn maakunnan Tagtabazarin piirikunnassa Turkmenistanissa. Se sijaitsee Kushkjoen laaksossa lähellä Afganistanin rajaa 300 kilometriä maakunnan pääkaupungista Marysta etelään. Kaupungissa arvioitiin olevan 5 200 asukasta vuonna 2024. Paikkakunta on saanut alkunsa vuonna 1890 perustetusta linnoituksesta. Siitä tuli kaupunki vuonna 1967. Lähistöllä sijaitsee entisen Venäjän keisarikunnan ja Neuvostoliiton eteläisin kohta. Neuvostoaikana Guşgyssa oli suuri varuskunta. Serhetabatiin johtaa Marysta maantie ja rautatie, josta jatkuu maantie Heratiin. Kaupungissa on elintarvike- ja rakennustarviketeollisuutta. Lähistöllä sijaitsee Bathyzin luonnonpuisto. ==Lähteet== Luokka:Turkmenistanin kaupungit
Ýolöten

Ýolöten on kaupunki ja samannimisen piirikunnan hallinnollinen keskus Maryn maakunnassa Turkmenistanissa. Se sijaitsee Murgabjoen suistossa 65 kilometriä Marysta kaakkoon. Kaupungissa arvioitiin olevan 37 700 asukasta vuonna 2024. Ýolötenista tuli kaupunki vuonna 1939. Sen kautta kulkee Maryn ja Serhetabatin välinen maantie ja rautatie. Kaupungissa on puuvilla-, elintarvike- ja rakennustarviketeollisuutta sekä puuvillan viljelyn tutkimuslaitos. 1900-luvun alussa rakennettu Hindukušin vesivoimala (1,2 megawattia) on yhä toiminnassa. Lähistöllä porataan maakaasua ja öljyä. ==Lähteet== Luokka:Turkmenistanin kaupungit
Shadia Rask

Shadia Rask (o.s. Gaily, s. 1987 Espoo) on suomalainen väestötutkija ja yhdenvertaisuuskouluttaja. Hän on toiminut Terveyden ja hyvinvoinnin laitoksen tutkijana sekä konsulttina ja puhujana. Hän on kirjoittanut kolumneja muun muassa Yleisradiolle, ja hän palkittiin 2024 tiedonjulkistamisen valtionpalkinnolla. == Nuoruus ja koulutus == Shadia Rask syntyi suomalaiselle äidille ja sudanilaiselle isälle. Vanhemmat erosivat, kun Shadia oli pieni. Hän muutti äitinsä ja pikkusiskonsa kanssa 1992 Sveitsiin Geneveen. Shadian äiti teki uraa YK:n järjestöissä, ja perhe muutti usein. Shadia aloitti koulunsa Moskovassa ja asui nuorena Suomessa, Havaijilla ja Ruotsin maaseudulla. Rask valmistui 2009 Metropolia-ammattikorkeakoulusta toimintaterapeutiksi ja 2011 Tampereen yliopistosta maisteriksi terveystieteistä. Hän väitteli 2018 kansanterveystieteen tohtoriksi Helsingin yliopistosta. == Ura == Rask aloitti 2010 uransa Terveyden ja hyvinvoinnin laitoksella. Hän toimi ensin kahden vuoden ajan maahanmuuttajien terveys- ja hyvinvointitutkimuksen projektikoordinaattorina ja sitten vuoteen 2016 saman tutkimuksen tutkijana. Rask oli vuonna 2017 vierailevana tutkijana Pennsylvanian yliopistossa, ja vuodet 2017–2019 hän toimi THL:n mobiTarmo- hankkeen projektipäällikkönä. Rask työskenteli vuoteen 2024 saakka THL:llä. Hänen viimeinen työnsä oli tutkimuspäällikkönä. Rask ryhtyi vuonna 2024 yrittäjäksi, joka toimii konsulttina ja puhujana. Hän tarjoaa palveluita yhdenvertaisuuteen, maahanmuuttoon ja tasa-arvoon liittyen. Hän on vuonna 2024 ollut konsultoimassa muun muassa YK:n ihmisoikeusvaltuutetun toimistossa. Rask on aktiivinen kolumnisti, ja hänen kolumnejaan on ollut muun muassa Yleisradiossa, Taloustaidossa ja Imagessa. Raskia kannustettiin THL:llä pitkään tekemään tiedeviestintää sosiaalisessa mediassa, mutta Rask itse oli epäröivä vihapuheen pelon takia. Hän on kertonut, että väitöskirjan tekeminen lisäsi uskallusta ja asiantuntijaroolista tietynlaisen suojakilven. Black Lives Matter -liikkeen tultua Suomeen 2020 Raskia on kysytty aiempaa useammin haastatteluihin kertomaan syrjinnästä ja rasismista. Hänet palkittiin 2024 tiedonjulkistamisen valtionpalkinnolla, ja perustelujen mukaan hän on ollut vaikuttamassa merkittävästi tasa-arvoa, yhdenvertaisuutta, eriarvoisuutta ja rasismia koskevaan keskusteluun. == Lähteet == Luokka:Suomalaiset yhteiskuntatieteilijät Luokka:Suomalaiset kolumnistit Luokka:Vuonna 1987 syntyneet Luokka:Elävät henkilöt
Gazojak

Gazojak on kaupunki Lebapin maakunnan Darganatan piirikunnassa Turkmenistanissa. Se sijaitsee Amudarjan varrella lähellä Uzbekistanin rajaa 330 kilometriä maakunnan pääkaupungista Türkmenabatista luoteeseen. Kaupungissa arvioitiin olevan 21 000 asukasta vuonna 2024. Paikkakunta on syntynyt vuonna 1967 Ojakin maakaasukentän hyödyntämisen yhteydessä. Siitä tuli kaupunki vuonna 2008. Gazojakin kautta kulkee Türkmenbatin, Urganchin ja Daşoguzin välinen maantie ja rautatie. Kaupunki on maakunnan pohjoisosan kaasuteollisuuden keskus. ==Lähteet== Luokka:Turkmenistanin kaupungit
Theodor Westergaard

Theodor Frederik Westergaard (6. joulukuuta 1874 Kööpenhamina – 9. helmikuuta 1941 Oslo) oli Pelastusarmeijan eversti ja Suomen Pelastusarmeijan johtaja 1930-luvulla.Päivästä päivään. 60-vuotias. Eversti Th. Westergaard, Helsingin Sanomat, 06.12.1934, nro 330, s. 6, Kansalliskirjaston digitaaliset aineistot. Viitattu 07.12.2024Kommandør i Frelsesarmeen Theodor Westergaard, Slekti og Data 11.12.2011Kommendör Th. Westergaard död, Hufvudstadsbladet, 10.02.1941, nro 39 (2. painos), s. 5, Kansalliskirjaston digitaaliset aineistot. Viitattu 07.12.2024 Westergaard liittyi Pelastusarmeijaan jo 17-vuotiaana. Hän toimi pelastusupseerina ensin kotimaassaan Tanskassa ja sitten Norjassa, Englannissa ja Hollannissa. Vuonna 1929 hänet nimitettiin Suomen Pelastusarmeijan johtajaksi. Hän oli tässä tehtävässä vuoteen 1935 saakka. jolloin hän siirtyi Norjan Pelastusarmeijan johtajaksi. Eversti Westergaard tunnettiin hyvänä ja kaunopuheisena saarnamiehenä, ja myös uskonnollisena kirjailijana hän saavutti menestystä. == Julkaisuja == Nimellä Th. Westergaard: * Muutamia hengen hedelmiä : kolme Helsingissä pidettyä puhetta talvella 1933. Pelastusarmeija, Helsinki 1934 * Nuorten kersanttimajuri rakennusmestarina. Pelastusarmeija, Helsinki 1934 ==Lähteet== Luokka:Uskonnolliset julistajat Luokka:Pelastusarmeija Suomessa Luokka:Vuonna 1874 syntyneet Luokka:Vuonna 1941 kuolleet
Professionals-17th

Professionals-17th on Morning Musumen seitsemästoista studioalbumi, joka julkaistiin 27. marraskuuta 2024. == Kappaleet == # # # # # # # # # # # # # == Lähteet == Luokka:Morning Musumen albumit Luokka:Vuoden 2024 albumit
Risto Räppääjä ja kaksoisolento (elokuva)

Risto Räppääjä ja kaksoisolento on helmikuussa 2025 ensi-iltansa saanut suomalainen lastenelokuva, jonka on ohjannut Samuel Harjanne. Elokuva perustuu Sinikka Nopolan ja Tiina Nopolan samannimiseen kirjaan. Elokuva on kymmenes Risto Räppääjä -elokuva ja Samuel Harjanne on viides Risto Räppääjä -elokuvan ohjaaja. Elokuvan ovat käsikirjoittaneet Tiina Nopola ja Emma Nopola. Musiikin on säveltänyt Kerkko Koskinen ja laulujen sanat ovat Matias Nopolan. Elokuva on kuvattu kesällä 2024 pääkaupunkiseudulla. Elokuvan tuottajina ovat Rimbo Salomaa ja Tiina Nopola. Elokuva on Solar Filmsin ja Ricky Rapperin yhteistuotantoa. Elokuvan levittäjänä toimii Nordisk Film. == Rooleissa == == Lähteet == ==Aiheesta muualla== * Risto Räppääjä ja kaksoisolento -elokuvan Youtube-traileri Luokka:Risto Räppääjä -elokuvat Luokka:Vuoden 2025 suomalaiset elokuvat
Seýdi

Seýdi (vuoteen 1990 saakka Neftezawodsk) on kaupunki Lebapin maakunnan Dänewin piirikunnassa Turkmenistanissa. Se sijaitsee Amudarjan vasemmalla rannalla 70 kilometriä maakunnan pääkaupungista Türkmenabatista luoteeseen. Kaupungissa arvioitiin olevan 17 800 asukasta vuonna 2024. Paikkakunta on syntynyt Çärjewin öljynjalostamon rakentamisen yhteydessä vuonna 1973. Siitä tuli Seýdin kaupunki vuonna 1990. Seýdin kautta kulkee Türkmenbatin, Urganchin ja Daşoguzin välinen maantie ja rautatie. Amudarjan ylitää uusi maantiesilta. Kaupungissa toimii Turkmenistanin toiseksi suurin öljynjalostamo. Siellä on myös kaasu-, sähkölaite-, puuvilla-, elintarvike- ja rakennusteollisuutta. Kaupungissa sijaitsee Amudarjan luonnonpuiston hallinto ja museo. ==Lähteet== Luokka:Turkmenistanin kaupungit
Hepokullan koulu

Hepokullan koulu on turkulainen peruskoulu, joka toimii Hepokullassa osoitteessa Varkkavuorenkatu 42. Koulun rehtorina toimii tällä hetkellä Anu Roos. Vuonna 2023 koulua kävi 504 oppilasta. == Oppilasmäärä vuosittain == Hepokullan koulussa on ollut oppilaita vuodesta 2000 lähtien 249–504. Vuosi Oppilasmäärä 2000 339 2001 312 2002 312 2003 297 2004 297 2005 285 2006 279 2007 276 2008 258 2009 261 2010 255 2011 249 2012 273 2013 288 2014 309 2015 324 2016 324 2017 351 2018 372 2019 399 2020 414 2021 359 2022 392 2023 504 2024 ? == Lähteet == Luokka:Turun peruskoulut Luokka:Turun rakennukset ja rakennelmat
Victor Mancini

Victor Mancini (s. 26. toukokuuta 2002 Hancock, Michigan, Yhdysvallat) on yhdysvaltalainen jääkiekkoilija. Hänen pelipaikkansa on puolustaja ja hän laukoo oikelta. Mancini edustaa NHL-joukkue Vancouver Canucksia. Ennen NHL- uraansa Mancini pelasi Nebraska-Omahan yliopiston joukkueessa. New York Rangers varasi hänet viidennellä kierroksella 159. varausvuorolla vuoden 2022 NHL:n varaustilaisuudessa. Mancini on pelannut 15 NHL:n runkosarjan ottelua. Näissä otteluissa hän on tehnyt yhden maalin ja neljä syöttöä eli yhteensä viisi tehopistettä. Uran tilastot päivitetty 1. helmikuuta 2025. Helmikuussa 2025 Rangers kauppasi Mancinin, Filip Chytilin ja ehdollisen ensimmäisen kierroksen varausvuoron vuoden 2025 varaustilaisuudessa Vancouver Canucksiin vaihdossa J. T. Milleriin, Erik Brännströmiin ja Jackson Dorringtoniin. == Lähteet == Luokka:Yhdysvaltalaiset jääkiekkoilijat Luokka:Vancouver Canucksin pelaajat Luokka:New York Rangersin varaamat pelaajat Luokka:Vuonna 2002 syntyneet Luokka:Elävät henkilöt
Michael Waltz

Michael George Glen Waltz, (s. 31. tammikuuta 1974) on yhdysvaltalainen poliitikkko, liikemies ja upseeri, jonka Donald Trump on ilmoittanut nimittävänsä Yhdysvaltain kansallisen turvallisuuden neuvonantajakseen toisella presidenttikaudellaaan alkaen tammikuusta 2025. Waltz on Trumpin uskollinen kannattaja, joka on usein arvostellut Kiinan toimintaa. Waltz on maavoimien erikoisjoukon Green Berets veteraani, joka on pitkään palvellut valtionhallinnossa. Hän toimi puolustusministerien Donald Rumsfeldin ja Robert Gatesin puolustuspolitiikan neuvonantajana ja tuli valituksi kongressiin vuonna 2018. == Lähteet == Luokka:Yhdysvaltalaiset sotilaat Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Vuonna 1974 syntyneet Luokka:Elävät henkilöt
Magdanly

Magdanly (vuoteen 2002 saakka Gowurdak) on kaupunki Lebapin maakunnan Köýtendagin piirikunnassa Turkmenistanissa. Se sijaitsee Köýtendagvuorten reuna-alueella 320 kilometriä maakunnan pääkaupungista Türkmenabatista kaakkoon. Kaupungissa arvioitiin olevan 34 700 asukasta vuonna 2024. Paikkakunta on syntynyt vuodesta 1934 lähtien hyödynnetyn rikkiesiintymän yhteyteen. Siellä toimii rikki- ja lannoitetehdas. Magdanlysta on maantie- ja rautatieyhteydet Mukryn asemalle Amudarjan rannalla. Lähistöllä on myös kaliumsuola- ja kalkkikiviesiintymiä. ==Lähteet== Luokka:Turkmenistanin kaupungit
Hotelli Andrea

Hotelli Andrea oli Viipurissa Kirkkokadun varrella toiminut hotelli-ravintola. Sen perusti 1870-luvulla sveitsiläinen Kristian Andreá aluksi ravintolana, joka laajeni pian myös hotelliksi. Hotellin parhaat vuodet olivat ennen ensimmäistä maailmansotaa, jolloin Itä-Suomessa vieraili paljon venäläisiä matkailijoita. Myös suomalainen talouselämän ja politiikan eliitti piti tällöin Hotelli Andreaa kokoontumispaikkanaan ja tämän vuoksi hotelli joutui Venäjän valtiollisen poliisin silmälläpidon kohteeksi.Merja Sillanpää : Viipuri ravintolakaupunkina. Mottin majatalosta Lehtovaaraan. Viipurin Suomalaisen Kirjallisuusseuran toimitteita 15. Helsinki 2005, sivut 145-146 Kristian Andreá kuoli vuonna 1880 ja sen jälkeen hotellin omisti vuodesta 1880 aina vuoteen 1937 konsuli Eugen Wolff. Wolff ei osallistunut juurikaan hotellin toimintaan vaan palkkasi hotellille ammattijohtajan. Vuonna 1935 Hotelli Andreassa oli 24 huonetta, joissa oli 50 vuodetta. Huoneet olivat neljä metriä korkeita ja jokaisessa kerroksessa oli kolme kylpyhuonetta. Hotelli sijaitsi kauempana Viipurin rautatieasemasta kuin myöhemmin rakennetut viipurilaiset hotellit. == Lähteet == == Aiheesta muualla == * Viipurin kaupunki kellotornista pohjoiseen; linnan restaurointi, Hotelli Andrea kuvan alareunassa, valokuva vv. 1892-1894, Lappeenrannan museot, Wiipuri-museon kokoelma (Finna) * Viipurin Hotel Andrea, valokuva 1890-luvulta, Lappeenrannan museot, Wiipuri-museon kokoelma (Finna) * Viipurilaisen hotelli Andrean mainosviuhka 1930-luvulta, Lappeenrannan museot, Wiipuri-museon kokoelma (Finna) Luokka:Ravintolat Viipurissa Luokka:Viipurin rakennukset ja rakennelmat Luokka:Viipurin historia
Unkarin kansallispankki

Unkarin kansallispankki () on Unkarin keskuspankki. Se pyrkii saavuttamaan hintavakauden ja ylläpitämään sitä käytössään olevilla rahapolitiikan välineillä. Unkarin kansallispankki on Euroopan keskuspankkijärjestelmän jäsenpankki.Economic Data & Reports Hungary U.S. Embassy in Hungary, viitattu 7.12.2024 Se painaa Unkarin forintin.Hungarian National Bank Money Museum, viitattu 7.12.2024 Unkarin kansallispankki perustettiin vuonna 1924. Se pyrki vakauttamaan Unkarin pengőn arvon, mutta hyperinflaation seurauksena valuutaksi otettiin toisen maailmansodan jälkeen forintti. Unkarin vuoden 2022 parlamenttivaalien jälkeen kansallispankin kuvernööri György Matolcsy ja Viktor Orbán kiistelivät syyllisyydestä Euroopan unionin korkeimpaan inflaatioon. Matolcsy myös kritisoi Orbánin hallintoa kokemastaan pyrkimyksestä kansallispankin itsenäisyyden heikentämiseen.Boldizsar Gyori, Gergely Szakacs, Forint in 'perfect storm' as Hungary's central bank rebuffs law change Reuters 12.3.2024, viitattu 7.12.2024 == Lähteet == Luokka:Unkarin talous Luokka:Euroopan keskuspankkijärjestelmän keskuspankit
Sulo K. Elomaa

Sulo Kaarlo Elomaa (13. heinäkuuta 1909 Hattula – 30. elokuuta 1984 Lahti) oli suomalainen lääkäri ja kunnanlääkärinä Ähtärissä ja Lahden kaupunginsairaalan sisatautiosaston lääkärinä. Ammatillisessä järjestötoiminnassa toimi myös Lääkäriliiton valtuuskunnan puheenjohtajana. Nuorempana heimoaktivismia innokkaasti kannattanut Elomaa oli jatkosodan aikana tärkeissä asemissa Suomen miehittämän Itä-Karjalan sotilashallinnossa. Sulo K. Elomaa valmistui ylioppilaaksi Lahden lyseosta ja edelleen lääketieteen lisensiaatiksi Helsingin yliopistosta vuonna 1939. Hän kuului opiskeluaikanaan Akateemiseen Karjalaseuraan (AKS) ja oli sen valajäsen n:o 1233. Hänet valittiin AKS:n 2. varapuheenjohatajaksi vuonna 1937 ja 1. varapuheenjohtajaksi vuonna 1938. Lisäksi hän toimi myös HYY:n varapuheenjohtajana sekä Hämäläisen Osakunnan kuraattorina. Sotavuosina Elomaa valittiin Ähtäriin kunnanlääkäriksi vuonna 1942, jossa tehtävässä hän toimi vuoteen 1954. Tosin sotavuosina hän toimi Itä-Karjalan Sotilashallinnon esikunnan lääkintäosaston toimiston varapäällikkönä vuosina 1941-42 ja toimiston päällikkönä vuonna 1943. Hänen esimiehenään toimi tällöin Itä-Karjalan Sotilashallinnon esikunnassa lääk.lis. Aarne Valle, myös aktiivi AKS:läinen. Sotien jälkeen Elomaa toimi kunnanlääkärin tehtävän lisäksi kunnallispolitiikassa Ähtärin kunnanvaltuustossa 1947-1954. Tänä aikana hänet valittiin vuonna 1950 kokoomuksen listalta presidentin valitsijamieheksi. Vuonna 1955 hän siirtyi Lahteen kaupunginsairaalan sisätautien osastolääkäriksi, jossa tehtävässä hän jatkoi vuoteen 1972. Lisäksi hän toimi Hämeen Ratsujääkäripataljoonan lääkärinä vuosina 1955-1968. Hänet ylennetiinkin sotien jälkeen lääkintämajuriksi. Lahdessa asuessaan hänet valittiin vuosina 1957-1972 Lahden kaupunginvaltuustoon, jossa hän toimi valtuuston varapuheenjohtajana ja porvariryhmien sekä kokoomuksen valtuustoryhmän puheenjohtajana. Ammatillisessa järjestötoiminnassa hän oli Lääkäriliiton valtuuskunnan puheenjohtaja vuosina 1959-1961. Sulo Elomaa toimi niin Ähtärissä kuin Lahdessa asuessaan paikallisen urheilutoiminnan aktiivina. Ähtärissä hän toimi Ähtärin Urheilijoiden puheenjohtajana sekä Lahdessa Lahden Urheilijoiden puheenjohtajana sekä SVUL:n Lahden piirin johtokunnassa. Hän toimi vuoden 1956 Kalevan kisojen järjestelytoimikunnan puheenjohtajana. ==Lähteet== Luokka:Suomalaiset lääkärit Luokka:Suomalaiset järjestöjohtajat Luokka:Ähtärin kaupunginvaltuutetut Luokka:Lahden kaupunginvaltuutetut Luokka:Suomalaiset urheiluvaikuttajat Luokka:Suomalaiset upseerit Luokka:Vuonna 1909 syntyneet Luokka:Vuonna 1984 kuolleet
Liberian kansallismuseo

Liberian kansallismuseo () on Monroviassa Liberiassa sijaitseva kansallismuseo, joka perustettiin vuonna 1958 William Tubmanin toimiessa maan presidenttinä.National Museum of Liberia MoMAA, viitattu 7.12.2024 Liberian kansallismuseon tiloissa on muun muassa virallisia ja yksityisiä asiakirjoja, valokuvia, nykytaidetta ja perinteistä kulttuuriesineistöä. Aluksi museo sijaitsi First Executive Mansion -rakennuksessa, mutta vuonna 1972 se siirrettiin Providence Islandille. Rakennus kuitenkin purettiin vuonna 1976 People’s Bridge -sillan rakentamisen vuoksi. Tämän jälkeen museo siirrettiin Old Supreme Court -rakennukseen, jossa se avattiin uudelleen virallisesti 25. heinäkuuta 1987 varapresidentti Harry F. Moniban johdolla. Museo, joka aiemmin omisti lähes 6 000 esinettä ja oli osa Unescon suunnitelmaa, kärsi sisällissodista 1989–2003, jolloin suurin osa kokoelmista tuhoutui. Museon nykytila heijastaa Liberian historiaa, joka on kulkenut taloudellisen vaurauden ja sisällissotien läpi. Nykyään museo toimii ilman sähköä ja houkuttelee vain muutamia kävijöitä viikossa. Esillä on historiallisia ja sodan aikaisia esineitä, ja sen tärkeimmät kokoelmat, kuten William Tubmanin "valtaistuin", kertovat Liberian tarinaa ja toimivat sovinnon symbolina. == Lähteet == Luokka:Kansallismuseot Luokka:Liberialainen kulttuuri
Karin Tidbeck

Karin Margareta Tidbeck (s. 6. huhtikuuta 1978 Tukholma, Ruotsi) on ruotsalainen kirjailija. Hän kirjoittaa enimmäkseen fantasiaa, kauhua ja uuskummaa. Tidbeckin julkaisi esikoisensa, novellikokoelman Vem är Arvid Pekon? vuonna 2010. Hän kirjoittaa sekä ruotsiksi että englanniksi. Vuonna 2013 Tidbeck vieraili Finnconissa Helsingissä. Tidbeckistä käytetään englanniksi sukupuolineutraalia persoonapronominia they/them. == Tuotanto == * Vem är Arvid Pekon? (2010) * Amatka, Mix förlag (2012) * Jagannath, Cheeky Frawg Books (2012) * The memory theater, Pantheon books (2021) Suomennokset: Jag har lagt min sjukdom på dig (2010) (Olen laskenut surusi yllesi), suom. Christine Thorel, teoksessa Surupukki - Ruotsalaisia tieteistarinoita (2015), Osuuskumma, Tampere == Lähteet == == Aiheesta muualla == Karin Tidbeckin kotisivu (englanniksi) Luokka:Ruotsalaiset fantasiakirjailijat Luokka:Ruotsalaiset tieteiskirjailijat Luokka:Vuonna 1978 syntyneet Luokka:Elävät henkilöt
Kollehta

Kollehta eli päivän rukous on kristillisen jumalanpalveluksen osa, jossa rukoillaan päivän aiheen mukaisesti. Päivän rukous päättää jumalanpalveluksen johdanto-osuuden. Perinteisesti rukous on lyhyt. Myös kristilliset toimitukset, kuten kaste tai vihkiminen, sisältävät kollehdan. Siinä ilmaistaan toimituksen keskeisin merkitys. ==Lähteet== Luokka:Jumalanpalvelukset Luokka:Kristilliset rukoukset
Kaka (kaupunki)

Kaka on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Kopetdagvuorten juurella lähellä Iranin rajaa 140 kilometriä Aşgabatista kaakkoon. Kaupungissa arvioitiin olevan 18 500 asukasta vuonna 2024. Kakan kautta kulkee Aşgabatin ja Maryn välinen maantie ja rautatie. Kaupungissa on tekstiili- ja elintarviketeollisuutta. Ympäröivällä maaseudulla viljellään viljaa ja puuvillaa sekä harjoitetaan karjanhoitoa. Kaupungin itäpuolella sijaitsevat Timur Lenkin aikana uudistetun Könekakan linnoituksen rauniot. Noin kahdeksan kilometrin päässä Kakan asemalta länteen ovat keskiaikaisen Abiverdin kaupungin rauniot. ==Lähteet== Luokka:Turkmenistanin kaupungit
Inka Bell

Inka Bell (s.1981) on Helsingissä asuva kuvataiteilija, joka työskentelee taidegrafiikan laajennetulla kentällä painetun kuvan, paperiveistosten ja julkisen taiteen parissa. Bell on valmistunut kuvataiteen maisteriksi Taideyliopiston Kuvataideakatemiasta taidegrafiikan osastolta vuonna 2021. Hän on aiemmin suorittanut Taideteollisessa korkeakoulussa graafisen suunnittelun kandidaatin tutkinnon (2008) ja vaatesuunnittelun kandidaatin tutkinnon (2004). == Taiteellinen työskentely == Bell on kiinnostunut visuaalisista ilmiöistä ja kuvapintojen rakentamisen rajattomista mahdollisuuksista. Yleensä sarjallisesti työskentelevän Bellin teoksissa on kaikuja minimalismista ja konkretismista. Ne tutkivat kaksi- ja kolmiulotteisen suhdetta materiaalin, värin, muodon ja toiston kautta. Bellin värivalinnat ja teoksissa syntyvät visuaaliset havainnot pakenevat sanallistamista ja teosten ulkopuolisia merkityksiä. Bellin praktiikassa paperi on keskeisessä roolissa materiaalina, jota muokkaamalla tai johon toisintamalla syntyy lopullinen teos. Hänen teosprosessissaan on jo pitkään ollut olennaista vuoropuhelu ja leikittely kuvan luomiseen käytettyjen materiaalien ja tekniikan kanssa. Tekniikan sekoittuminen materiaalisuuteen näyttäytyy paikoitellen kuvapinnalla häiriöinä, ns. glitcheinä, kun painoväri ja paperi alkavat sulautua toisiinsa. Bellin paperiveistosten työstäminen puolestaan muistuttaa etäisesti kankaankudontaa. Veistoksissa kaksi pintaa kohtaa toisensa, mutta teos tulee näkyväksi vasta satojen tai tuhansien toistojen ja elementtien limittymisen tuloksena. Bell etsii jatkuvasti uusia tapoja yhdistellä analogista painotekniikkaa uudempiin jäljen ja kuvan luomisen keinoihin. === Ura === Bellin teoksia on ollut esillä useissa kotimaisissa ja ulkomaisissa näyttelyissä. Hänen yksityisnäyttelyitään ovat mm. Galleria G, Helsinki (2024), Forum Box, Helsinki (2023), Bricks Gallery, Kööpenhamina (2022), Porvoon taidehalli, Porvoo (2022) ja HAM-galleria, Helsinki (2020). Bellin julkisen taiteen teoksiin kuuluvat Ympäri (2024) Pakilan ala-asteen koulun ja päiväkodin Elontien kiinteistön tiloissa ja Rotaatio (2022) Pakilan koulukokonaisuuden Halkosuon kiinteistössä Helsingissä sekä Kulmalla (2019) Espoon Vermonniityssä. Bellin teoksia on mm. Espoon modernin taiteen museon EMMAn, Euroopan Parlamentin, HAM Helsingin taidemuseon, Nykytaiteen museo Kiasman, Jenny ja Antti Wihurin rahaston ja the Tamarind Archive at the University of New Mexico Art Museumin kokelmissa. Bell oli myös yksi Helsingissä vuodesta 2016 lähtien toimineen Kalasataman seripajan perustajista. === Palkinnot === Vuonna 2024 Bellille myönnettiin Suomen Taideyhdistyksen William Thuring -pääpalkinto. Palkintoperusteissa mainittiin Bellin uudistaneen ja jatkaneen merkittävän suomalaisen konstruktivismin perinnettä raikkaalla tavalla. Vuonna 2020 Bell oli ehdolla Queen Sonja Print Award -palkinnon saajaksi. == Lähteet == Luokka:Vuonna 1981 syntyneet Luokka:Suomalaiset taidegraafikot == Aiheesta muualla == * Inka Bellin verkkosivut.
S/2023 U 1

S/2023 U 1 on yksi Uranuksen 28. kuusta. Sen löysi Scott Sheppard 4. marraskuuta 2023 Chilen Las Campanasin Observatoriosta. Hän samoilla tutkimuksilla löysi Neptunukselta kaksi uutta kuuta. S/2023 U 1 on ensimmäinen Uranukselta löytynyt kuu 20 vuoteen ja sillä on väliaikainen nimi. Taivaankappale luultavasti nimetään tulevaisuudessa muiden Uranuksen kuiden tavoin William Shakespearen jonkin näytelmän hahmon mukaan. S/2023 U 1 on luultavasti kaikista Uranuksen kuista pienin. == Lähteet == Luokka:Uranuksen kuut
Johannes Vehniäinen

Johannes "Hannes" Alarik Abel Vehniäinen (26. toukokuuta 1897 Helsinki – 29. heinäkuuta 1970 Iitti) oli suomalainen sotilas ja tiedustelu-upseeri, joka tuli tunnetuksi etenkin osasto Vehniäisen päällikkönä. Sotilasarvoltaan hän oli majuri. == Elämä == Johannes Vehniäinen syntyi Erika ja Abel Mikonpoika Vehniäisen usealapsiseen perheeseen. Hanneksen nuorin veli, Aulis, kaatui Suopasvaarassa maaliskuussa vuonna 1944. Hän oli luutnantti ja kaukopartion johtaja 2./Er.P 4:ssä. Naimisiin Hannes meni Nanna Saartamon kanssa 1930-luvulla. Heille syntyi useita lapsia ja lapsenlapsia, kuten näyttelijät Joonas ja Venla Saartamo. == Palvelusaika == Vehniäinen osallistui Suomen sisällissotaan. Hän oli sotamiehenä mukana Oulun, Kemin, ja Tornion valtauksissa. Varusmiespalveluksen hän suoritti sodan jälkeen vuosina 1919-1920, jonka jälkeen hän toimi Viipurissa puolustusvoimien palveluksessa. Talvisodassa Vehniäinen toimi 1. divisioonan esikunnassa. Jatkosodassa kapteeniksi ylennetty Vehniäinen toimi aluksi puolustusvoimien pääesikunnassa ja myöhemmin kaukopartio toiminnassa 1./Er.P 4:ssa. Majuriksi hänet ylennettiin vuonna 1942. Hän toimi osasto Vehniäisen päällikkönä 6. kesäkuuta 1943 alkaen. Osaston pohjana toimi Viipurin alatoimisto, joka vastasi Karjalankannaksen tiedustelusta. Vehniäinen määrättiin pataljoonan erillinen pataljoona 4:n komentajaksi 20. heinäkuuta 1944, jossa tehtävässä hän toimi jatkosodan päättymiseen saakka. Sodan jälkeen Vehniäinen osallistui lukuisten muiden kaukopartiomiesten tavoin asekätkentään, josta hän sai puolen vuoden vankilatuomion, mutta istui lopulta yli 8 kuukautta vankilassa. Hän erosi puolustusvoimien palveluksesta vuonna 1945. Vehniäinen kuoli kesäpaikallaan Iitissä heinäkuun lopussa 1970. == Muuta == Vehniäisestä ilmestyi dokumenttielokuva loppuvuodesta 2024. Elokuvassa Vehniäisen pojanpoika, Joonas Saartamo yrittää selvittää isoisänsä vaiheita sodassa. Dokumenttielokuvan on ohjannut Ari Matikainen ja haastateltavina on muun muassa Mikko Porvali ja Mika Wist. Porvalin isoisä toimi kaukopartiomiehenä osasto Vehniäisessä jatkosodan aikaan. Wistin sukulainen, Eugen Wist, toimi myös kaukopartiomiehenä. Ese Wist kaatui ja jäi kentälle kesällä 1944. Hänen maalliset jäänteet löydettiin 2019 ja haudattiin Lappeenrantaan vuonna 2021. == Lähteet == Luokka:Suomalaiset sotilaat Luokka:Kaukopartiomiehet Luokka:Suomalaiset upseerit Luokka:Vuonna 1897 syntyneet Luokka:Vuonna 1970 kuolleet
Garabogaz

Garabogaz (vuoteen 2002 saakka Bekdaş) on kaupunki Balkanin maakunnan Türkmenbaşyn piirikunnassa Turkmenistanissa. Se sijaitsee Garabogazköllahden Kaspianmerestä erottavan kannaksen pohjoispäässä lähellä Kazakstanin rajaa 200 kilometriä Türkmenbaşysta pohjoiseen. Kaupungissa arvioitiin olevan 6 900 asukasta vuonna 2024. Paikkakunta on syntynyt Garabogazkölin pohjan suolakerroksista natriumsulfaattia ja muita kivennäissuoloja valmistavan kemian tehtaan yhteyteen. Siitä tuli Bekdaşin kaupunkimainen taajama vuonna 1963 ja Garabogazin kaupunki vuonna 2002. Neuvostoliiton hajoamisen jälkeen Garabogaz on kärsinyt työttömyydestä, huonoista liikenneyhteyksistä sekä juomaveden puutteesta. Suuri osa kaupungin asukkaista on muuttanut muualle. Vuonna 2018 avattiin uusi ammoniakki- ja ureatehdas. Samalla uudistettiin tehtaan tuotteiden vientiin tarkoitettu satama. ==Lähteet== Luokka:Turkmenistanin kaupungit
Tenho Talvensaari

Tenho Antero Talvensaari (21. kesäkuuta 1999, Oulu) on suomalainen voimanostaja. Talvensaari on saavuttanut urallaan lukuisia arvokilpailusijoituksia, niin kansainvälisillä kuin kotimaisilla kentillä. Hän on opiskelijoiden MM-kilpailuiden pronssimitalisti 2023 sekä nuorten PM- ja SM-kultamitalisti vuosina 2021 ja 2022. Vuonna 2022 hän on saavuttanut nuorissa EM-hopeaa. Talvensaarella on hallussaan nuorten maastanoston ja yhteistuloksen suomenennätykset. == Lähteet == * https://www.openpowerlifting.org/u/tenhotalvensaari Luokka:Suomalaiset voimanostajat Luokka:Vuonna 1999 syntyneet Luokka:Elävät henkilöt
Chipotle Mexican Grill

Chipotle Mexican Grill on yhdysvaltalainen meksikolaiseen ruokaan keskittynyt pikaruokaravintolaketju.Sarah Whitten, Steve Ells wanted to open a fine-dining restaurant, instead he built a burrito empire CNBC 29.11.2017, viitattu 7.12.2024 Chipotle Mexican Grill sai alkunsa yksittäisestä burritomyymälästä, jonka Steve Ells avasi heinäkuussa 1993 Denverissä Coloradossa. Sen laajennuttua ketjuksi McDonald's aloitti sijoittamisen Chipotle Mexican Grilliin vuonna 1998. Vuoteen 2001 mennessä McDonald'sista oli tullut sen suurin osakkeenomistaja. McDonald's kuitenkin divestoi vuonna 2006 osana ydintoimintojensa ulkopuolisten toimintojen supistamista. Chipotle Mexican Grill listautui New Yorkin pörssiin tammikuussa 2006. Ells oli Chipotle Mexican Grillin toimitusjohtaja vuoteen 2017 saakka. Tuolloin ketjuun kuului jo lähes 2 300 ravintolaa. Vuonna 2020 Chipotle Mexican Grillille määrättiin 25 miljoonan Yhdysvaltain dollarin sakot, koska sen ravintoloiden Los Angelesin alueella, Bostonissa, Virginiassa ja Ohiossa katsottiin kytkeytyneen vähintään viiteen ruokaperäiseen tautiepidemiaan vuosina 2015–2018. Tapausten pääasialliseksi syyksi määritettiin myymälätason työntekijöiden epäonnistuminen ruokaturvallisuusprotokollan noudattamisessa.Chipotle Mexican Grill Agrees to Pay $25 Million Fine and Enter a Deferred Prosecution Agreement to Resolve Charges Related to Foodborne Illness Outbreaks U.S. Department of Justice 21.4.2020, viitattu 7.12.2024 == Lähteet == Luokka:Yhdysvaltalaiset pikaruokaketjut Luokka:Yhdysvaltalaiset pörssiyhtiöt
Bergin kirkko (Trondheim)

Bergin kirkko () on Trondheimin kunnassa Norjassa sijaitseva tiilinen pitkäkirkko vuodelta 1972. ==Lähteet== ==Aiheesta muualla== Luokka:Norjan kivikirkot Luokka:Trondheimin kirkot
Vår Frue -kirkko

Vår Frue -kirkko () on Trondheimin kunnassa Norjassa sijaitseva kivinen pitkäkirkko 1200-luvulta. ==Lähteet== ==Aiheesta muualla== Luokka:Norjan kivikirkot Luokka:Trondheimin kirkot
Bynesetin kirkko

Bynesetin kirkko () on Trondheimin kunnassa Norjassa sijaitseva kivinen pitkäkirkko 1100-luvulta. ==Kuvia== Altertavlen i Byneset kirke (1980).jpg|Alttari ==Lähteet== ==Aiheesta muualla== Luokka:Norjan kivikirkot Luokka:Trondheimin kirkot
Haltdalenin sauvakirkko

Haltdalenin sauvakirkko () on Trondheimin kunnassa Norjassa sijaitseva sauvakirkko 1100-luvulta. Jäätyään pois käytöstä vuonna 1881 se purettiin ja siirrettiin ensin Trondheimin tiedemuseoon, nykyisin se on esillä Trøndelagin kulttuurihistoriallisessa museossa. ==Kuvia== Altertavlen i Byneset kirke (1980).jpg|Alttari ==Lähteet== ==Aiheesta muualla== Luokka:Norjan sauvakirkot Luokka:Trondheimin kirkot
Laden kirkko

Laden kirkko () on Trondheimin kunnassa Norjassa sijaitseva kivinen pitkäkirkko 1100-luvulta. ==Lähteet== ==Aiheesta muualla== Luokka:Norjan kivikirkot Luokka:Trondheimin kirkot
Lon kirkko

Lon kirkko () on Trondheimin kunnassa Norjassa sijaitseva puinen pitkäkirkko vuodelta 1615. Se rakennettiin alun perin Åseniin, mutta purettiin 1859 ja hirret käytettiin venevajan rakennusaineeksi. Vaja purettiin 1911 ja seitsemän vuotta myöhemmin kirkko päätettiin jälleenrakentaa samoista hirsistä Trøndelagin kulttuurihistoriallisen museon alueelle. ==Lähteet== ==Aiheesta muualla== Luokka:Norjan puukirkot Luokka:Trondheimin kirkot
Leinstrandin kirkko

Leinstrandin kirkko () on Trondheimin kunnassa Norjassa sijaitseva puinen pitkäkirkko vuodelta 1673. ==Lähteet== ==Aiheesta muualla== Luokka:Norjan puukirkot Luokka:Trondheimin kirkot
Hospitalskirken

Hospitalskirken on Trondheimin kunnassa Norjassa sijaitseva kahdeksankulmainen puukirkko vuodelta 1706. Se oli Norjan ensimmäinen kirkko, jossa käytettiin kyseistä pohjaratkaisua. ==Lähteet== ==Aiheesta muualla== Luokka:Norjan puukirkot Luokka:Trondheimin kirkot
Bakken kirkko (Trondheim)

Bakken kirkko () on Trondheimin kunnassa Norjassa sijaitseva kahdeksankulmainen puukirkko vuodelta 1715. ==Lähteet== ==Aiheesta muualla== Luokka:Norjan puukirkot Luokka:Trondheimin kirkot
Sätofta

Sätofta on asuinalue Höörin kunnassa Skånen läänissä samannimisessä historiallisessa maakunnassa Ruotsissa. Se muodosti aiemmin oman taajaman, joka kasvoi kiinni Höörin vuonna 2015. ==Lähteet== ==Aiheesta muualla== Luokka:Höörin kunta Luokka:Ruotsin entiset taajamat
Rifaat al-Assad

Rifaat Ali al-Assad (; s. 22. elokuuta 1937) on syyrialainen poliitikko ja komentaja. Hän on Hafiz al-Assadin nuorempi veli ja Bašar al-Assadin setä.Rifaat al-Assad TRIAL International, viitattu 7.12.2024 Al-Assad toimi aikoinaan Syyrian varapresidenttinä ja Syyrian asevoimien upseerina.Syrian president's uncle to stand trial in Switzerland for crimes against humanity France 24 12.3.2024, viitattu 7.12.2024 Hän komensi islamistisen opposition kansannousun tukahduttaneita prikaateja Haman joukkomurhan aikana helmikuussa 1982. Hän sai kutsumanimen “Haman teurastaja”. Vuonna 1984 al-Assad joutui lähtemään maanpakoon, sillä häntä epäiltiin vallankaappausyrityksestä veljeään vastaan. Tätä ennen hän oli spekulaatioissa esiintynyt mahdollisena tulevana veljensä seuraajana Syyrian johdossa. Al-Assad vietti aikaa maanpaossa ollessaan Sveitsissä ja Ranskassa. TRIAL International teki marraskuussa 2013 kantelun saatuaan tietää al-Assadin oleskelusta Sveitsin maaperällä. Hänestä avattiin tutkinta 19. joulukuuta 2013. Hän oli asunut geneveläisessä hotellissa. Lokakuussa 2021 al-Assad palasi Syyriaan. Hänestä tehtiin kansainvälinen pidätysmääräys vuonna 2022, ja hänet asetettiin Sveitsissä poissaolevana syytteisiin sotarikoksista ja rikoksista ihmisyyttä vastaan vuonna 2024. == Lähteet == Luokka:Syyrialaiset poliitikot Luokka:Syyrialaiset sotilaat Luokka:Vuonna 1937 syntyneet Luokka:Elävät henkilöt
Tjörnarp

Tjörnarp on taajama Höörin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 875 asukasta. ==Lähteet== ==Aiheesta muualla== Luokka:Höörin kunta Luokka:Ruotsin taajamat
Norra Rörum

Norra Rörum on taajama Höörin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 231 asukasta. ==Lähteet== ==Aiheesta muualla== Luokka:Höörin kunta Luokka:Ruotsin taajamat
Aki Vehtari

Aki Vehtari (s. 5. kesäkuuta 1972) on tietotekniikan professori Aalto- yliopistossa. Vehtari on toinen todennäköisyyspohjaista koneoppimista tutkivan Probabilistic Machine Learning Group -tutkimusryhmän johtajista. Ryhmä kehittää uusia menetelmiä todennäköisyyspohjaiseen mallinnukseen, Bayesilaiseen päättelyyn ja koneoppimiseen. Se keskittyy todennäköisyyspohjaiseen ohjelmointiin, samanaikaiseen useista tietolähteistä oppimiseen, Bayesilaisen mallin arviointiin ja valintaan, likimääräiseen päättelyyn ja tiedon visualisointiin. Vehtari väitteli tekniikan tohtoriksi vuonna 2001. Väitöksen aiheena oli Bayesilaisten mallien arviointi ja valinta odotetun hyödyn perusteella. Vehtarilla on 66 504 sitaattia (7.12.2024), mikä tarkoittaa, että muut tutkijat ovat artikkeleissaan käyttäneet Vehtarin kirjoituksia lähteenään noin monta kertaa. Vehtari on Aalto-yliopiston tietotekniikan laitoksen siteeratuin tutkija, koko Aalto-yliopiston kolmanneksi siteratuin tutkija ja 27. eniten siteeratuin tutkija Suomessa. Vehtarin h- ja i-10-indeksit ovat parhaimmassa 3:ssa prosentissa Suomessa (7.12.2024). Hänen sitaatti-indeksi on parhaimmassa 0.23:ssa prosentissa Suomessa (7.12.2024).Vehtari, Aki (2024). "Statistical Modeling, Causal Inference, and Social Science". Columbia University.(https://statmodeling.stat.columbia.edu/author/aki/). "Aki Vehtari - Aalto University." *World Scientist and University Rankings 2025*. AD Scientific Index.(https://www.adscientificindex.com). Siteeratuin julkaisu, johon Vehtari on osallistunut, on Bayesian Data Analysis, 3rd Edition, jolla on yhteensä 40 463 sitaattia. == Lähteet == Luokka:Suomalaiset tieteilijät Luokka:Suomalaiset professorit Luokka:Vuonna 1972 syntyneet Luokka:Elävät henkilöt
Brett Berard

Brett Berard (s. 7. syyskuuta 2002 Providence, Rhode Island, Yhdysvallat) on yhdysvaltalainen jääkiekkoilija. Berard edustaa NHL-joukkue New York Rangersia. Hänen pelipaikkansa on vasen laitahyökkääjä ja hän laukoo vasemmalta. Pelaajauransa aikana Berard on pelannut useilla eri tasoilla. Hän aloitti uransa Yhdysvaltain nuorten maajoukkueessa, jossa hän pelasi muun muassa U-17 ja U-18 -joukkueissa. Providence Collegessa hän pelasi kolme kautta NCAA:ssa ennen siirtymistään AHL:ään Hartford Wolf Packin riveihin. New York Rangers varasi hänet viidennellä kierroksella 134. varausvuorolla vuoden 2020 NHL:n varaustilaisuudessa. Kaudella 2023–2024 Berard pelasi 71 AHL- ottelua, joissa hän teki 25 maalia ja antoi 23 syöttöä. Hänellä on myös kokemusta nuorten maailmanmestaruuskisoista, joissa hän pelasi Yhdysvaltain joukkueessa ja teki yhteensä 2 maalia ja 4 syöttöä. Kauden 2024–2025 aikana Berard on pelannut 16 AHL-ottelua ja 4 NHL-ottelua New York Rangersin kokoonpanossa, joissa hän on tehnyt 1 maalin ja antanut 1 syötön. Berardin nykyinen sopimus on kolmivuotinen, ja sen kokonaisarvo on 2,6 miljoonaa dollaria, mikä tuo 867 500 dollarin palkkakaton kaudelle. Sopimus päättyy kauden 2025–2026 jälkeen, jolloin Berard on 23-vuotias. Hänen palkkansa jakautuu peruspalkkaan, suoritusbonuksiin ja allekirjoitusbonuksiin, ja hänellä on myös Minor League -palkka 80 000 dollaria. Berardin uran kokonaistulot ovat arviolta 1,735 miljoonaa dollaria. == Lähteet == Luokka:Yhdysvaltalaiset jääkiekkoilijat Luokka:New York Rangersin pelaajat Luokka:New York Rangersin varaamat pelaajat Luokka:Vuonna 2002 syntyneet Luokka:Elävät henkilöt
H. S. Nyberg

Henrik Samuel Nyberg (28. joulukuuta 1889 Söderbärke – 9. helmikuuta 1974 Uppsala) oli ruotsalainen orientalisti, joka toimi Uppsalan yliopiston seemiläisten kielten professorina vuosina 1931–1956. Hänet valittiin Ruotsin akatemian jäseneksi vuonna 1948. Nyberg tutki muun muassa Lähi-idän uskonnollista historiaa ja Raamatun käännöksiä. Vuonna 1952 hän julkaisi heprean kieliopin. ==Lähteet== ==Aiheesta muualla== Luokka:Orientalistit Luokka:Ruotsalaiset kielitieteilijät Luokka:Ruotsalaiset professorit Luokka:Uppsalan yliopiston professorit Luokka:Ruotsin akatemian jäsenet Luokka:Vuonna 1889 syntyneet Luokka:Vuonna 1974 kuolleet
Issam Shammout

Issam Shammout (s. 26. elokuuta 1971) on syyrialainen liikemies.Issam Shammout OpenSanctions, viitattu 8.12.2024 Hän on Bašar al-Assadin läheinen liittolainen.Syrians recruiting mercenaries for Russia's Ukraine invasion face EU sanctions Caravanserai 22.7.2022, viitattu 8.12.2024 Shammout omistaa Cham Wings Airlinesin ja johtaa Shammout Groupia, jolla on liiketoimia ajoneuvoteollisuuden, terästeollisuuden, ilmailun, rahdinhuolinnan, rakennusalan ja kiinteistöalan parissa. Shammoutia vastaan ovat asettaneet talouspakotteita ja matkustuskieltoja Euroopan unioni, Yhdysvallat, Ranska, Iso-Britannia, Belgia, Sveitsi ja Monaco. Yhdysvaltain valtiovarainministeriön virasto OFAC asetti Shammoutia vastaan Specially Designated Global Terrorist -luokituksen vuonna 2015, koska katsoi hänen välittäneen tukea iranilaiselle Mahan Airille.United States Department of Commerce Bureau of Industry and Security, viitattu 8.12.2024 == Lähteet == Luokka:Syyrialaiset henkilöt Luokka:Liikemiehet Luokka:Vuonna 1971 syntyneet Luokka:Elävät henkilöt
Kustaa Viktor Puuska

Kustaa Viktor Puuska (30. huhtikuuta 1870 Kuusjoki – 7. joulukuuta 1929 Helsinki) oli suomalainen toimittaja ja kielenkääntäjä.Ylioppilasmatrikkeli 1853–1899Toimittaja K. V. Puuska, Helsingin Sanomat, 08.12.1929, nro 332, s. 14, Kansalliskirjaston digitaaliset aineistot. Viitattu 7.12.2024 Puuskan vanhemmat olivat talollinen Gustaf Puuska ja Amanda Wilhelmina Härri. Hän pääsi ylioppilaaksi Turun lyseosta 1888. Puuska oli kansakoulunopettajana Helsingissä 1892–1896. Hän oli Päivälehden toimitussihteerinä 1897–1904 ja oli Suomen Tietotoimiston perustaja ja johtaja 1905–1912. Eduskunnan yleistulkkina Puuska oli 1907–1924 ja Helsingin kaupunginvaltuuston kielenkääntäjänä 1912–1928. Puuska julkaisi useita suomennoksia ja Länsisuomalaisen Osakunnan nimikirjan 1868—1879. Puuska oli naimisissa vuodesta 1902 Jenny Maria Jaatisen kanssa. == Julkaisuja == * Länsisuomalaisen osakunnan nimikirja 1868-1879: elämäkerrallisia tietoja osakunnan entisistä jäsenistä; koonnut ja painoon toimittanut K. V. Puuska. Länsisuomalainen osakunta, Helsinki 1896 * Protokoll fört vid folkundervisningsanstalternas lärarråds andra möte i Helsingfors den 12-17 januari 1920; utarb. av Kaarlo Ahtiala och K. V. Puuska. Helsingfors 1921 == Suomennoksia == * Oscar Frithiof Nordqvist : Kalastustalouden käsikirja. Kalastajain ja metsästäjäin kirjasto, 1. Helsinki 1902 (alkuteos Handbok i fiskerihushållning) * Ossian Reuter : Silakan suolaamisesta ja muunlaisesta säilyttämisestä. Suomen kalastusyhdistys, Loviisa 1902 * Helsingin V. P. K:n elämänvaiheet ajanjaksona 1864-1904; toimikunnalta saamansa tehtävän mukaisesti kuvaillut Frans Oskar Ekman. Helsingin V. P. K., Helsinki 1904 (alkuteos Helsingfors F.B.K:s lefnadsöden under perioden 1864-1904) * Suomea samoilemassa: maamme luonto, kansa ja kehitys; kuvaillut O. M. Reuter, suomentanut K.V. Puuska. Kustannusyhtiö Helios, Helsinki 1904 (alkuteos Finland i ord och bild) == Lähteet == Luokka:Suomalaiset toimittajat Luokka:Suomentajat Luokka:Vuonna 1870 syntyneet Luokka:Vuonna 1929 kuolleet
Anna minun rakastaa enemmän (elokuva)

Anna minun rakastaa enemmän on vuonna 2025 ensi-iltansa saava Oskari Sipolan ohjaama draamaelokuva. Se perustuu Juha Itkosen samannimiseen romaaniin vuodelta 2005. Elokuvan pääosia näyttelevät Rita Behm ja Pyry Kähkönen. Elokuvassa hämeenlinnalaiset Antti ja Suvi tapaavat kotibileissä, rakastuvat, perustavat bändin ja muuttavat Helsinkiin. Yhtye menestyy, mutta parisuhde ei. Bandi hajoaa, Antti ja Suvi eroavat ja Suvista tulee kansainvälisesti menestynyt sooloartisti. Elokuva on ensimmäinen filmatisointi Juha Itkosen romaanista. Elokuvan tuottaa Helsinki-filmi tuottajanaan Anniina Leppänen ja sen levittää elokuvateattereihin SF Studios. Anna minun rakastaa enemmän saa ensi-iltansa syksyllä 2025. == Lähteet == ==Aiheesta muualla== * Anna minun rakastaan enemmän -elokuvan teaser trailer Youtube. Luokka:Vuoden 2025 suomalaiset elokuvat Luokka:Tulevat elokuvat
Valde Wikman

Valdemar "Valde" Wikman (1897 Orimattila – 28. lokakuuta 1939 Neuvostoliitto) oli suomalainen neuvostoliitossa vaikuttanut runoilija. == Elämä == Wikman osallistui Suomen sisällissotaan punakaartissa ja pakeni sodan jälkeen Neuvosto-Venäjälle, jossa hän oli myöhemmin punaupseerina. Wikman oli Karjalan proletaarikirjailijain yhdistyksen jäsen. Hänen runojaan julkaistiin 1920-luvulla Neuvosto-Karjalan suomenkielisissä lehdissä kuten Punakanteleessa ja Soihdussa. Lisäksi niitä oli mukana vuonna 1925 ilmestyneessä kokoelmassa Kumouksen kuohuista, joka sisälsi myös Santeri Mäkelän ja Herman Laukkasen tuotantoa, sekä Karl Raution toimittamassa laulukirjassa. Topias Huttarin mukaan osa Wikmanin runoista oli porvarillisia elementtejä sisältäviä rallatuksia, jotka eivät soveltuneet sosialistisen työn kuvaukseen. Wikman asui viimeiset vuotensa metsätyömiehenä Mujejärven piirin Tsholkkassa. Hänet vangittiin Stalinin vainojen aikana vuonna 1937 ja tuomittiin artikla 58:n nojalla viideksi vuodeksi vankeuteen. Wikman kuoli vankileirillä lokakuussa 1939. == Kokoelmia == * * * == Lähteet == Luokka:Suomalaiset runoilijat Luokka:Neuvostoliittolaiset runoilijat Luokka:Suomen sisällissodan punaiset Luokka:Punaupseerit Luokka:Vuonna 1897 syntyneet Luokka:Vuonna 1939 kuolleet
Jalmari Lydecken

Jalmari Ludvig Lydecken (1. huhtikuuta 1875 Enonkoski – 1. marraskuuta 1959 Helsinki) oli suomalainen lääkäri ja lahjoittaja. Lydeckenin vanhemmat olivat tehtaanjohtaja Otto Ludvig Lydecken ja Nathalia Wilhelmina Winqvist. Kirjailija Arvid Lydecken oli hänen veljensä. Jalmari Lydeckenin ensimmäinen puoliso vuodesta 1903 oli Ingrid Eva Maria Ahlström (k. 1933), kauppaneuvos Antti Ahlströmin tytär, ja toinen vuodesta 1934 Ingrid Aina Charlotta Rydman. Lydecken tuli ylioppilaaksi Helsingin Suomalaisesta Yhteiskoulusta 1895 ja valmistui filosofian kandidaatiksi 1901 ja maisteri 1903 sekä lääketieteen kandidaatiksi 1906 ja lisensiaatiksi 1910. Lydecken oli oppikoulun opettaja Helsingissä 1900–1912, Bad Grankullan alilääkäri 1910–1911 ja ylilääkäri 1911–1913 ja sitten yksityislääkäri Helsingissä 1911–1959. Sanitas-sairaalan omistaja Lydecken oli 1925–1940. Hänellä oli myös useita luottamustoimia, mukaan luettuna liikeyritysten johtokuntien jäsenyydet. Lydecken teki testamentissaan miljoonalahjoituksen Suomen Kulttuurirahastolle ensimmäisen puolisonsa nimeä kantavan rahaston perustamiseksi. Viitattu 8.12.2024. (ei- vapaa) == Lähteet == ==Aiheesta muualla== * Ingrid Ahlström-Lydeckenin rahasto Luokka:Suomalaiset opettajat Luokka:Suomalaiset lääkärit Luokka:Suomalaiset lahjoittajat Luokka:Vuonna 1875 syntyneet Luokka:Vuonna 1959 kuolleet
Patria TREMOS

Patria TREMOS on suomalaisen Patrian kehittämä kranaatinheitinjärjestelmä, jossa 81 tai 120 mm:n kranaatinheitin on asennettu ajoneuvon kyytiin. == Kehitys == Patria kehitti uudenlaista ajoneuvon alustalle asennettavaa kranaatinheitintä Suomen maavoimien ja Puolustusvoimien logistiikkalaitoksen kanssa. Ajatuksena oli kehittää perinteisen kranaatinheittimistön liikkuvuutta nykyajan taistelukentällä, jossa tuliasemien vaihtaminen on tärkeää. Alustavien ideoiden toteuttamispäätöksestä kului vain vuosi ensimmäisen prototyypin testaamiseen. Patria hyödynsi kehityksessä kokemusta muun muassa AMOS- ja NEMO-järjestelmistään. TREMOS julkaistiin Future Mortar Systems -konferenssissa Lontoossa 29. lokakuuta 2024. == Suunnittelu == TREMOS sisältää integrointimooduulin, joka voidaan asentaa nopeasti ja helposti eri alustoille, kuten maastokuorma-autojen ja tela-ajoneuvojen kyytiin. Moduuli voidaan siirtää myös ajoneuvosta toiseen, esimerkiksi alkuperäisen ajoneuvon vikaantuessa. Moduuli on modulaarinen eli sitä voidaan muokata eri tarpeisiin. TREMOS-moduuliin voidaan asentaa tavanomainen 81 tai 120 mm:n sileäputkinen kranaatinheitin, ja järjestelmä tukee kaikkia näiden ampumatarvikkeita. Heitin on kiinni rekyylinvaimennuslaitteessa, joka pienentää laukauksesta aiheutuvaa alustaan kohdistuvaa rekyyliä. Vaimennuksen ansiosta ajoneuvo ei tarvitse maatukia, mikä nopeuttaa toimintaa. Ampumatarvikkeet voidaan kuljettaa mukana. TREMOS kykenee avaamaan tulen jo 60 sekunnin kuluttua tuliasemaan saapumisesta ja poistumaan välittömästi viimeisen laukauksen jälkeen. Nopea siirtyminen auttaa suojaamaan ajoneuvon ja sen miehistön tuliasemaan tulevalta vastatulelta, joka on nykyaikaisessa sodankäynnissä suuri uhka, koska ampumapaikka voidaan paikantaa tarkasti ja iskeä sinne nopeasti takaisin. Ajoneuvo kykenee toimimaan yksin tai osana suurempaa tuliyksikköä. == Käyttäjät == ; Suomen puolustusvoimat on tilannut 4,7 miljoonalla eurolla 120 mm:n heittimellä varustettuja TREMOS-järjestelmiä. Maavoimat kutsuu asetta nimellä 120 KRH M3 (M3 = Modular Mobile Mortar, ). Ne toimitetaan vuonna 2025, ja lisähankintoja saatetaan tehdä myöhemmin. Varusmieskoulutus on tarkoitus aloittaa 2026. == Lähteet == == Aiheesta muualla == * Patrian sivuilla Luokka:Kranaatinheittimet TREMOS